钦定古今图书集成/明伦汇编/氏族典/第359卷 > 林荣
## 钦定古今图书集成/明伦汇编/氏族典/第359卷 > 林荣

按《福清县志》：“荣字得仁，洪武初，以贡入太学，选入禁
庭，为承敕郎。谦慎斋饬，每在上左右，劝上虚己纳谏，
无杀戮太过。忤旨，左迁泗州知州。六载，理冤抑，抚凋
瘵，兴学劝农，士民德之。观风使者荐其贤，召为兵部
侍郎，晓畅军务，综理周详。寻擢本部尚书。后因宋濂
忤旨，帝欲杀濂，皇太子恳救，不允。太子赴御河时，荣”
在侧，奋不顾身。护之，感风寒，暴卒。赠太子少保。